Filipino Adobo | MaanKind
26 Saterdag Aug 2017
Posted by MaanKind in Dag-tot-dag, Ek kook en jy geniet
Al klink hierdie soos 'n pdf op 'n eiland tussen palmbome, is dit eintlik 'n doodgewone hoenderdis wat tradisioneel in die Fillipyne geëet word.
Anria weet ons hou van allerhande eksotiese smake en beproef alles moontlik, wanneer ons in San Francisco is. Sy stuur vir my 'n resep wat haar vriend Trevor gemaak het en ek het dit by die eerste geleentheid beproef.
No list of Filipino food would be complete without adobo. A ubiquitous dish in every household in the Philippines, it's Mexican in origin. But Filipinos found that cooking meat (often chicken and pork) in vinegar, salt, garlic, pepper, soy sauce and other spices was a practical way to preserve it without refrigeration.
Vir my het dit bietjie suur geklink om 1/3 k sojasous en 3/4 k appelasyn in een pot te laat prut, daarom het ek sommer my eie aanpassings gemaak.
Laat hoenderposies in 1/3 k sojasous marineer vir 'n halfuur. Dreineer, maar hou die sojasous. Braai hoenderporsies in olyfolie totdat die velletjies lekker bros is. Gooi nou 'n hele klomp gekapte knoffel by, ook bietjie gemmer, neutmuskaat en fyn swartpeper. Gooi die sojasous terug in die pot, asook 1/3 k appelasyn en 'n halwe blik klapperroom. As die helfte van die sous weggekook het, proe jy hom. Vir my het dit 'n lepeltjie heuning gekort en die neuterigheid van 'n teelepel grondboontjiebotter. Met die hoendervelletjies bokant toe gedraai, bak hy nou verder in die oond
Die enigste ooreenkoms met die oorspronklike Filipino Adobo, was nou die kleur, maar dit was smullekker! Daarby het ons van daardie klein rooikooltjies wat deesdae eerder bloukool is gehad wat ek bloot in olyfolie gebraai het en agterna bietjie knoffelsout. Ook lekker skywe butternut wat amper gaar gestoom is en toe in botter gebraai.
Wat is 'n resep as jy dit nie kan verander nie? En wie wil nou buitendien Filipino Adobo eet as dit soos al die ander Adobo's smaak?
10 thoughts on "Filipino Adobo"
28 Augustus, 2017 om 12:46 nm
Wie praat nou hier?
29 Augustus, 2017 om 12:45 nm
Praat mevrou dan nou met my? Plasie tot u diens
29 Augustus, 2017 om 12:52 nm
Hierdie multiple personalities moet nou bietjie een huis soek.
29 Augustus, 2017 om 1:00 nm
Ek stem. Dis waarom ek hulle nou almal in een kraaltjie gejaag het
28 Augustus, 2017 om 12:17 nm
Lyk na 'n baie lekker groente gereg. Ek belowe om nie te kla indien jy dit sou maak wanneer ons daar kuier nie, al is daar nie 'n teken van vleis in nie.
27 Augustus, 2017 om 4:44 nm
Jou blog raak my nuwe kookboek.🌴
27 Augustus, 2017 om 5:14 nm
Dan moet ek dit meermale doen!
26 Augustus, 2017 om 9:43 nm
Aitog, hoe water my bek nou…
26 Augustus, 2017 om 9:52 nm
26 Augustus, 2017 om 8:57 nm
Dit klink heerlik en ek is 'n groot sojasous fan. Het ek jou gesê ek het jou seekos met suurlemoen en patat resep gebruik (silver bream en haddock gebruik) en dit was heerlik?! Selfs my man het geëet sonder om oor die vis te mor, soos gewoonlik – hy is mos 'n rooivleisman.